pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ขอบคุณประชาชนชาวกระบี่ร่วมมือรัฐบาล พอใจผลเปิดการประเทศตามนโยบายรัฐบาล ตัวเลขการท่องเที่ยวและการสั่งจองห้องพักมีจำนวนเพิ่มมากขึ้น พร้อมสั่งหาวิธีลดเวลาการตรวจสอบที่สนามบิน
วันอังคารที่ 16 พฤศจิกายน 2564
นายกฯ ขอบคุณประชาชนชาวกระบี่ร่วมมือรัฐบาล พอใจผลเปิดการประเทศตามนโยบายรัฐบาล ตัวเลขการท่องเที่ยวและการสั่งจองห้องพักมีจํานวนเพิ่มมากขึ้น พร้อมสั่งหาวิธีลดเวลาการตรวจสอบที่สนามบิน
นายกฯ ขอบคุณประชาชนชาวกระบี่ร่วมมือรัฐบาล พอใจผลเปิดการประเทศตามนโยบายรัฐบาล ตัวเลขการท่องเที่ยวและการสั่งจองห้องพักมีจํานวนเพิ่มมากขึ้น พร้อมสั่งหาวิธีลดเวลาการตรวจสอบที่สนามบินให้น้อยลงเพื่อประหยัดเวลานักท่องเที่ยว
วันนี้ (16 พ.ย.64) เวลา 13.15 น. ณ ห้องประชุมโภคีธารา โรงแรมโซฟิเทล กระบี่ โภคีธรา กอล์ฟ แอนด์ สปา รีสอร์ท พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงเดินทางมาประชุมคณะรัฐมนตรีอย่างเป็นทางการนอกสถานที่ ครั้งที่ 1/2564 และการประชุมการพัฒนาเศรษฐกิจและสังคมกลุ่มจังหวัดภาคใต้ฝั่งอันดามัน (กระบี่ ตรัง พังงา ภูเก็ต ระนอง และสตูล) ซึ่งได้มีการพิจารณาแผนงานระยะสั้นที่ต้องดําเนินการให้เสร็จภายใน 1 ปี วงเงินทั้งสิ้นจํานวน 494 ล้านบาท รวมทั้งโครงการอื่น ๆ ที่เสนอมาก็จะนําไปพิจารณาให้สอดคล้องเหมาะสมกับงบประมาณที่มีอยู่ต่อไป
พร้อมกันนี้ นายกรัฐมนตรี ขอบคุณประชาชนชาวกระบี่ และผู้ว่าราชการจังหวัดกลุ่มจังหวัดภาคใต้ฝั่งอันดามัน ที่ให้การรต้อนรับอย่างอบอุ่นและร่วมมือกับรัฐบาลเป็นอย่างดี และพอใจต่อผลการดําเนินการเปิดประเทศตามนโยบายของรัฐบาล ที่มีความก้าวหน้าและมีแนวโน้มจะดีขึ้นต่อเนื่องตัวเลขการท่องเที่ยวและการสั่งจองห้องพักมีจํานวนเพิ่มมากขึ้น ซึ่งได้สั่งการหน่วยงานที่เกี่ยวข้องหาแนวทางในการปรับวิธีการตรวจสอบต่าง ๆ ที่สนามบินให้ลดเวลาลงให้ได้มากที่สุดในปัจจุบันเพื่อประหยัดเวลาและอํานวยความสะดวกแก่นักท่องเที่ยวที่เดินทางเข้ามาในประเทศ
นอกจากนี้ นายกรัฐมนตรี ขอบคุณผู้ประกอบการทุกคนยินดีร่วมมือกันในการที่จะปฏิบัติตามมาตรการของรัฐ โดยรัฐบาลพร้อมดูแลเรื่องการขนส่ง รถ และการบริการ เป็นต้น และขอเชิญชวนประชาชนทุกคนเดินทางมาเที่ยวกระบี่ และทะเลภาคใต้ฝั่งอันดามัน
นายกรัฐมนตรี สั่งการทุกหน่วยงานที่เกี่ยวข้องดูแลระมัดระวังการแพร่ระบาดของโรคติดเชื้อไวรัสโคโรนา 2019 (โควิด-19) ในช่วงเทศกาลลอยกระทงที่กําลังจะถึงนี้ด้วย รวมถึงฝากความห่วงใยประชาชนทุกคนช่วยกันดูแลป้องกันตนเองและปฏิบัติตามมาตรการด้านสาธารณสุขอย่างเคร่งกันเพื่อป้องกันการแพร่ระบาดของโรคโควิด-19
ในช่วงท้าย นายกรัฐมนตรีกล่าวว่า รู้สึกมีความสุข และการเดินทางมาประชุมคณะรัฐมนตรีอย่างเป็นทางการนอกสถานที่จะพยายามจัดประชุมคณะรัฐมนตรีอย่างเป็นทางการนอกสถานที่ให้บ่อยครั้งขึ้น รวมทั้งจะไปเยี่ยมเยียนประชาชนบางจังหวัดเป็นกรณีพิเศษตามความเหมาะสม
--------------
รัฐบาลไทย-ข่าวทำเนียบรัฐบาล-โฆษกรัฐบาล เผย "นายกฯ" พอใจไทยสามารถจัดการการแพร่ระบาดโควิด -19 สายพันธ์ุโอมิครอน ได้ดี การแพร่ระบาดยังคงมีลักษณะทรงตัว สัดส่วนผู้เสียชีวิตต่ำ
วันจันทร์ที่ 31 มกราคม 2565
โฆษกรัฐบาล เผย "นายกฯ" พอใจไทยสามารถจัดการการแพร่ระบาดโควิด -19 สายพันธ์ุโอมิครอน ได้ดี การแพร่ระบาดยังคงมีลักษณะทรงตัว สัดส่วนผู้เสียชีวิตต่ํา
โฆษกรัฐบาล เผย "นายกฯ" พอใจไทยสามารถจัดการการแพร่ระบาดโควิด -19 สายพันธ์ุโอมิครอน ได้ดี การแพร่ระบาดยังคงมีลักษณะทรงตัว สัดส่วนผู้เสียชีวิตต่ํา
วันที่ 31 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เผยสถานการณ์โควิด-19 ในไทย วันนี้ มีรายงานจํานวนผู้ติดเชื้อโควิด-19 รวม 8,008 ราย จําแนกเป็น ผู้ป่วยจากในประเทศ 7,842 ราย ผู้ป่วยมาจากต่างประเทศ 166 ราย ผู้ป่วยสะสม 217,107 ราย (ตั้งแต่ 1 มกราคม 2565) หายป่วยกลับบ้าน 8,215 ราย หายป่วยสะสม 165,556 ราย (ตั้งแต่ 1 มกราคม 2565) ผู้ป่วยกําลังรักษา 84,319 ราย เสียชีวิต 16 ราย ล่าสุดไทยยังมีการฉีดวัคซีนแล้วกว่า 116,002,932 โดส ใน 77 จังหวัด แบ่งเป็น จํานวนผู้ได้รับวัคซีน เข็มที่ 1 จํานวน 52,290,140 ราย เข็มที่ 2 จํานวน 48,582,903 ราย เข็มที่ 3 จํานวน 14,141,210 ราย และเข็มที่ 4 จํานวน 988,679 ราย ขณะที่ข้อมูลสถิติการฉีดวัคซีนโควิด-19 ทั่วโลกแล้ว 10,107 ล้านโดส ใน 205 ประเทศ/เขตปกครอง โดยขณะนี้อัตราการฉีดล่าสุดรวมกันทั่วโลกที่ 32 ล้านโดสต่อวัน และมีแนวโน้มที่เพิ่มขึ้นอย่างต่อเนื่อง ในขณะที่สหรัฐอเมริกามีจํานวนการฉีดวัคซีนสูงที่สุดที่ 538 ล้านโดส โดยมีชาวอเมริกันกว่า 212 ล้านคนได้รับวัคซีนครบ 2 โดสแล้ว ด้านอาเซียนขณะนี้ทุกประเทศได้ฉีดวัคซีนป้องกันโรคโควิด-19 แล้ว มียอดรวมกันที่ประมาณ 899.1 ล้านโดส โดยบรูไนฉีดวัคซีนในสัดส่วนประชากรมากที่สุดในภูมิภาค (94.8% ของประชากร) ในขณะที่อินโดนีเซียฉีดวัคซีนในจํานวนมากที่สุดที่ 316.7 ล้านโดส
โฆษกประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์โดยรวมของประเทศไทย หลังจากมีการติดเชื้อการระบาดสายพันธุ์โอมิครอนตั้งแต่ปลาย ๆ ปีที่แล้วถึงปีนี้ ลักษณะคงตัว ถือว่าไทยยังมีการจัดการในระดับดี สัดส่วนผู้เสียชีวิตต่อจํานวนผู้ป่วยต่ํา อัตราผู้ป่วยมีลักษณะทรงตัว ผู้ป่วยสามารถเข้าถึงการรักษาพยาบาล โดยเตียงและเวชภัณฑ์ ขณะที่รัฐบาลสามารถจัดหาวัคซีนได้ครอบคลุมกลุ่มเป้าหมายทั้งกลุ่มเปราะบาง กลุ่ม 608 บุคคลทั่วไป เชื่อว่าประเทศไทยและคนไทยจะสามารถอยู่ร่วมกับโควิด-19 ควบคู่กับการดําเนินกิจกรรมทางเศรษฐกิจได้ต่อไป
..........................
รัฐบาลไทย-ข่าวทำเนียบรัฐบาล-รัฐบาลเดินหน้าจัดหาวัคซีนป้องกันโควิด-19 อย่างต่อเนื่อง
วันพุธที่ 6 ตุลาคม 2564
รัฐบาลเดินหน้าจัดหาวัคซีนป้องกันโควิด-19 อย่างต่อเนื่อง
วันอังคารที่ 5 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าจัดหาวัคซีนป้องกันโรคโควิด-19 อย่างต่อเนื่อง เพื่อสร้างภูมิคุ้มกันให้ประชาชนทั้งประเทศให้ได้มากที่สุด เช่น วัคซีนไฟเซอร์ มีแผนส่งมอบภายในเดือน ต.ค. นี้ 8 ล้านโดส และส่งจนครบ 30 ล้านโดสภายในสิ้นปีนี้ วัคซีนแอสตราเซนเนกาจะส่งมอบภายในเดือนนี้ กว่า 6 แสนโดส และสําหรับปี 2565 อีก 60 ล้านโดส คาดว่าจะส่งมอบในช่วงไตรมาสแรกของปี จํานวน 15 ล้านโดส ไตรมาสที่ 2 จํานวน 30 ล้านโดส และไตรมาสที่ 3 จํานวน 15 ล้านโดส โดยเมื่อรับมอบวัคซีนแล้วกรมวิทยาศาสตร์การแพทย์จะตรวจวิเคราะห์คุณภาพของวัคซีนตามที่ได้ขึ้นทะเบียนไว้กับ อย. และเร่งกระจายไปยังพื้นที่เป้าหมายเพื่อจัดการฉีดวัคซีนให้แก่ประชาชนโดยเร็ว
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีห่วงสถานการณ์โควิด-19 ในกทม. และปริมณฑล หลังยอดผู้ติดเชื้อเพิ่ม เร่งเดินหน้าฉีดวัคซีนครบเกณฑ์และเข็มกระตุ้น เตือนคนไปวัด ป้องกันตัวเองสูงสุด
วันพุธที่ 16 กุมภาพันธ์ 2565
โฆษกรัฐบาลเผย นายกรัฐมนตรีห่วงสถานการณ์โควิด-19 ในกทม. และปริมณฑล หลังยอดผู้ติดเชื้อเพิ่ม เร่งเดินหน้าฉีดวัคซีนครบเกณฑ์และเข็มกระตุ้น เตือนคนไปวัด ป้องกันตัวเองสูงสุด
โฆษกรัฐบาลเผย นายกรัฐมนตรีห่วงสถานการณ์โควิด-19 ในกทม. และปริมณฑล หลังยอดผู้ติดเชื้อเพิ่ม เร่งเดินหน้าฉีดวัคซีนครบเกณฑ์และเข็มกระตุ้น เตือนคนไปวัด ป้องกันตัวเองสูงสุด
วันนี้ (16 กุมภาพันธ์ 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผย พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงสถานการณ์โควิด-19 ในพื้นที่ กทม. และปริมณฑล รวมทั้งในจังหวัดที่มีการรายงานยอดผู้ติดเชื้อเพิ่มสูงขึ้นในช่วงสัปดาห์ที่ผ่านมา เช่น ชลบุรี ภูเก็ต นครศรีธรรมราช เป็นต้น กําชับหน่วยงานที่เกี่ยวข้องดําเนินมาตรการควบคุมการแพร่ระบาดอย่างเข้มข้นต่อเนื่อง รวมทั้งให้เร่งฉีดวัคซีนประชาชนทุกกลุ่มให้ครบตามเกณฑ์อย่างน้อย 2 เข็ม รวมทั้งเข็มกระตุ้น โดยเฉพาะกลุ่มผู้สูงอายุ ขณะเดียวกันกรุงเทพมหานครได้เปิดศูนย์พักคอยเพื่อส่งต่อเพิ่มเติมจํานวน 50 เขต ในกรณีที่ศูนย์พักคอยเดิมมีจํานวนผู้ป่วยครองเตียงมากกว่าร้อยละ 80 รวมทั้งให้หน่วยงานชี้แจงทําความเข้าใจกับประชาชน ถึงแม้โควิดสายพันธุ์โอมิครอนที่กําลังระบาดอยู่ขณะนี้จะมีอันตรายน้อย แต่สามารถแพร่กระจายได้อย่างรวดเร็ว ขอใช้ชีวิตอย่างปลอดภัย  ไม่ประมาทและป้องกันตนเองอยู่เสมอ
นายกรัฐมนตรีฝากความห่วงใยในวันมาฆบูชานี้ พุทธศาสนิกที่จะเดินทางไปทําบุญ หรือร่วมกิจกรรมทางศาสนาต้องเข้มงวดกับมาตรการป้องกันตัวเอง Universal Prevention สูงสุด รวมทั้ง ขอให้วัดและสถานที่ต่างปฏิบัติตามมาตรการ Covid Free Setting อย่างเข้มข้นด้วย
สําหรับยอดผู้ติดเชื้อโควิด - 19 รายใหม่วันนี้ รวม 16,462 ราย จําแนกเป็นผู้ป่วยจากในประเทศ 16,326 ราย ผู้ป่วยมาจากต่างประเทศ 136 ราย ผู้ป่วยสะสม 415,627 ราย (ตั้งแต่ 1 มกราคม 2565) หายป่วยกลับบ้าน 10,868 ราย หายป่วยสะสม 309,757 ราย (ตั้งแต่ 1 มกราคม 2565) ผู้ป่วยกําลังรักษา 138,295 ราย เสียชีวิต 27 ราย ล่าสุดการให้บริการวัคซีน โควิด-19 สะสมอยู่ที่ 120,608,218 โดส เข็มที่ 1 ฉีดสะสม 52,892,874 โดส เข็มที่ 2 ฉีดสะสม 49,301,695 โดส เข็มที่ 3 ฉีดสะสม 17,037,779 โดส เข็มที่ 4 ฉีดสะสม 1,375,870 โดส
..................
รัฐบาลไทย-ข่าวทำเนียบรัฐบาล-เตือน! อย่าซื้อยาต้านโควิดผ่านสื่อออนไลน์ มากินเอง อาจเกิดอันตรายและภาวะดื้อยา
วันศุกร์ที่ 5 สิงหาคม 2565
เตือน! อย่าซื้อยาต้านโควิดผ่านสื่อออนไลน์ มากินเอง อาจเกิดอันตรายและภาวะดื้อยา
.....
พลเอก ประยุทธ์ จันทร์โอชา นายกรัฐมนตรี และ รมว.กลาโหม เตือนประชาชนอย่าซื้อยาต้านไวรัสโควิด-19 ผ่านสื่อออนไลน์มารับประทานเอง อาจเกิดอันตรายต่อร่างกาย และภาวะดื้อยา ถ้ารับประทานไม่เหมาะสม พร้อมกําชับให้เจ้าหน้าที่ตํารวจเร่งตรวจสอบและขยายผลจับกุมเครือข่ายผู้ลักลอบขายยาโมลนูพิราเวียร์ผ่านทางสื่อออนไลน์มาดําเนินคดีโดยเร็ว เพื่อความปลอดภัยของประชาชน
.
ขณะที่ กระทรวงสาธารณสุข ยืนยันว่า ผู้ติดเชื้อบางรายอาจไม่ต้องรับยาต้านไวรัส ซึ่งขึ้นอยู่กับดุลพินิจของแพทย์ที่รักษา สําหรับประชาชนที่ติดเชื้อโควิด-19 สามารถโทรเข้าสายด่วน 1330 เพื่อแจ้งอาการ ซึ่งจะมีเจ้าหน้าที่ประเมินอาการ หากเข้าข่ายที่จะได้รับยาต้านไวรัส จะดําเนินการส่งยาให้ถึงที่พักอาศัย
.
พร้อมยืนยันระบบสาธารณสุขไทยมีเวชภัณฑ์เพียงพอดูแลประชาชน ขอให้ประชาชนดําเนินการตามขั้นตอนที่กระทรวงสาธารณสุขกําหนด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ร่วมหารือกับ บมจ.อมตะ คอร์ปอเรชัน
วันพุธที่ 6 เมษายน 2565
รัฐมนตรีฯ สุริยะ ร่วมหารือกับ บมจ.อมตะ คอร์ปอเรชัน
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมหารือกับ บมจ.อมตะ คอร์ปอเรชัน
รัฐมนตรีฯ สุริยะ ร่วมหารือกับ บมจ.อมตะ คอร์ปอเรชัน
วันนี้ ( 5 เมษายน 2565 ) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายวิกรม กรมดิษฐ์ ประธานกรรมการ บริษัท อมตะ คอร์ปอเรชัน จํากัด (มหาชน) พร้อมด้วยนายหวัง ลี่ผิง อัครราชทูตที่ปรึกษาฝ่านเศรษฐกิจและพาณิชย์ ประจําสถานเอกอัครราชทูตสาธารณรัฐประชาชนจีน ประจําประเทศไทย และคณะเข้าพบ เพื่อรายงานผลการดําเนินการของบริษัทฯ ด้านความร่วมมือกับองค์การส่งเสริมการค้าระหว่างประเทศแห่งสาธารณรัฐประชาชนจีน (CCPIT) ทั้งด้านการค้า การลงทุน การยกระดับนวัตกรรม ด้านสิ่งแวดล้อม และเทคโนโลยีอย่างยั่งยืน และหารือเกี่ยวกับโครงการสถาบันอาชีวศึกษาจีน เพื่อเป็นสถาบันแลกเปลี่ยนองค์ความรู้ด้านเทคโนโลยีระดับสูง โดยมีสถาบันไทย-เยอรมัน เป็นสถาบันต้นแบบ โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายภานุวัฒน์ ตริยางกูรศรี รองปลัดกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม นายวีริศ อัมระปาล ผู้ว่าการการนิคมอุตสาหกรรมแห่งประเทศไทย และผู้บริหารกระทรวงอุตสาหกรรมเข้าร่วมหารือด้วย ณ ห้องประชุม 1 ชั้น 2 อาคาร สปอ.
รัฐบาลไทย-ข่าวทำเนียบรัฐบาล-โฆษกศบค. เผยแนวทางการให้บริการฉีดวัคซีน Pfizer สำหรับผู้ที่มีอายุ 12 ปีขึ้นไป มีกลุ่มเป้าหมายเป็นนักเรียน/นักศึกษา ย้ำ ศบค. ยังคงมาตรการป้องกันและควบคุมโควิด-19 อย่างเข้มงวด
วันศุกร์ที่ 10 กันยายน 2564
โฆษกศบค. เผยแนวทางการให้บริการฉีดวัคซีน Pfizer สําหรับผู้ที่มีอายุ 12 ปีขึ้นไป มีกลุ่มเป้าหมายเป็นนักเรียน/นักศึกษา ย้ํา ศบค. ยังคงมาตรการป้องกันและควบคุมโควิด-19 อย่างเข้มงวด
โฆษกศบค. เผยแนวทางการให้บริการฉีดวัคซีน Pfizer สําหรับผู้ที่มีอายุ 12 ปีขึ้นไป มีกลุ่มเป้าหมายเป็นนักเรียน/นักศึกษา ย้ํา ศบค. ยังคงมาตรการป้องกันและควบคุมโควิด-19 อย่างเข้มงวด
วันนี้(10ก.ย. 64)เวลา15.30ณโถงกลางตึกสันติไมตรีทําเนียบรัฐบาลภายหลังพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมในฐานะผอ.ศบค.เป็นประธานการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด- 19)ครั้งที่14/2564 (ผ่านระบบVideo Conference)นพ.ทวีศิลป์วิษณุโยธินโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด-19)(ศบค.)แถลงผลการประชุมศบค.ยังคงเห็นชอบมาตรการคงระดับของพื้นที่สถานการณ์และคงมาตรการป้องกันและควบคุมโรคตามระดับพื้นที่สถานการณ์คงมาตรการเคอร์ฟิวเพิ่มความเข้มข้นในการควบคุมกํากับตามมาตรการCOVID Free Settingมาตรการควบคุมแบบบูรณาการในการปิดสถานที่เสี่ยงต่างๆสื่อสารให้ประชาชนปฏิบัติตามมาตรการUniversal Prevention
ที่ประชุมศบค.ยังเห็นชอบแผนการจัดหาวัคซีนโควิด- 19ตามที่ปลัดกระทรวงสาธารณสุขเสนอทั้งวัคซีนที่ได้รับมาแล้วและยังไม่ได้รับสําหรับในเดือนตุลาคมมีวัคซีนที่จะได้รับการจัดสรรรวม24ล้านโดสและจะมีการจัดสรรในเดือนพฤศจิกายนและธันวาคมตามลําดับรวมกว่า152.9ล้านโดสโดยมีกลุ่มเป้าหมายคือ1.ประชาชาชนทั่วไปที่มีอายุ18ปีขึ้นไปทั่วประเทศ2.นักเรียนที่มีอายุระหว่าง11 - 17ปีทั่วประเทศ3.แรงงานในระบบประกันสังคม4.หน่วยงานอื่นๆเช่นองค์กรภาครัฐราชทัณฑ์และ5.ผู้ที่ได้รับวัคซีนSinovacครบ2เข็มและต้องการเข็มกระตุ้น(เข็มที่3)
สําหรับการให้บริการฉีดวัคซีนPfizerสําหรับผู้ที่มีอายุ12ปีขึ้นไปมีกลุ่มเป้าหมายเป็นนักเรียน/นักศึกษาที่ศึกษาอยู่ในระดับมัธยมศึกษาปีที่1 - 6หรือประกาศนียบัตรวิชาชีพ(ปวช./ปวส)เทียบเท่าแบ่งเป็น2ระยะคือระยะแรกจัดสรรวัคซีนสําหรับนักเรียนระดับมัธยมศึกษาปีที่4-6หรือประกาศนียบัตรวิชาชีพ(ปวช.ปวส.)หรือเทียบเท่าระยะถัดไปจัดสรรวัคซีนให้สําหรับระดับชั้นอื่นๆที่เหลือมีรูปแบบการให้บริการผ่านสถาบันการศึกษาโดยให้กระทรวงสาธารณสุขเริ่มจัดส่งวัคซีนในเดือนตุลาคม2564โดยมอบหมายให้กระทรวงสาธารณสุขและกระทรวงศึกษาธิการดําเนินการจัดสรรวัคซีนสําหรับนักเรียนโดยกระทรวงสาธารณสุขและกระทรวงการต่างประเทศจะนําเสนอที่ประชุมคณะรัฐมนตรีเพื่อพิจารณากรอบวงเงินในการจัดหาวัคซีนต่อไปอีกทั้งที่ประชุมยังรับทราบรายงานความก้าวหน้าศูนย์ปฏิบัติการด้านการแก้ไขสถานการณ์ฉุกเฉินในส่วนที่เกี่ยวกับการป้องกันและควบคุมการแพร่ระบาดของโรคติดเชื้อโควิด-19ในสถานประกอบกิจการและโรงงานอุตสาหกรรมด้วย
ในตอนท้ายโฆษกศบค.กล่าวถึงการเพิ่มการตรวจATKในกลุ่มของประชากรและแรงงานเพื่อให้สามารถเดินหน้าประเทศต่อไปได้แบ่งเป็น2มาตรการได้แก่1.สําหรับผู้ประกอบการที่จะจัดซื้อATKสามารถลดหย่อนภาษีได้1.5ของค่าใช้จ่ายที่จ่ายไปและ2.เพิ่มเงินในกระเป๋าตังของแอปพลิเคชัน"เป๋าตัง"ให้กับประชาชนเพื่อสนับสนุนให้ประชาชนสามารถซื้อชุดตรวจATKมาใช้ตรวจตนเองได้
....................
รัฐบาลไทย-ข่าวทำเนียบรัฐบาล-๔ พฤษภาคม ”วันฉัตรมงคล” รำลึกพระราชพิธีบรมราชาภิเษก พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
วันอังคารที่ 3 พฤษภาคม 2565
๔ พฤษภาคม ”วันฉัตรมงคล” รําลึกพระราชพิธีบรมราชาภิเษก พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
เช้าวันนี้ ๓ พ.ค. ๖๕ เวลา ๐๘.๐๐ น. พลเอก วรเกียรติ รัตนานนท์ ปลัดกระทรวงกลาโหม เป็นประธานในพิธีลงนามถวายพระพรชัยมงคล เนื่องในวันฉัตรมงคล (๔ พ.ค. ๖๕) ณ ห้องพินิตประชานาถ ในศาลาว่าการกลาโหม
เพื่อเป็นการถวายความจงรักภักดี และสํานึกในพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัวที่ทรงปฏิบัติบําเพ็ญพระราชกรณียกิจเพื่อความผาสุกของราษฎรและประเทศชาติ
“วันฉัตรมงคล” ถือเป็นวันที่รําลึกถึงพระราชพิธีบรมราชาภิเษก เป็นพระมหากษัตริย์ รัชกาลที่ ๑๐ แห่งราชวงศ์จักรี และราชอาณาจักรไทยของพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทั้งนี้ ได้มีพระปฐมบรมราชโองการพระราชทานอารักขาแก่ประชาชนชาวไทย ความว่า "เราจะสืบสาน รักษา และต่อยอด และครองแผ่นดินโดยธรรมเพื่อประโยชน์สุขแห่งอาณาราษฎรตลอดไป" ตั้งแต่นั้นเป็นต้นมา พสกนิกรชาวไทยจึงได้ถือเอาวันที่ ๔ พฤษภาคม ของทุกปีเป็นวันฉัตรมงคล เพื่อน้อมรําลึกถึงวันสําคัญนี้ตลอดมา
#สํานักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สํานักงานตํารวจแห่งชาติ
รัฐบาลไทย-ข่าวทำเนียบรัฐบาล-กสร. ติวเข้มสถานประกอบกิจการ หวังลดความเสี่ยงอุบัติเหตุ สร้างระบบการจัดการสารเคมีอันตราย
วันพุธที่ 24 พฤศจิกายน 2564
กสร. ติวเข้มสถานประกอบกิจการ หวังลดความเสี่ยงอุบัติเหตุ สร้างระบบการจัดการสารเคมีอันตราย
กรมสวัสดิการและคุ้มครองแรงงาน (กสร.) จัดอบรมเสริมสร้างและพัฒนาศักยภาพบุคลากรในสถานประกอบกิจการ เพิ่มความเข้าใจเกี่ยวกับแนวปฏิบัติตามกฎหมาย และระบบการจัดการสารเคมีอันตรายอย่างมีประสิทธิภาพ ลดความเสี่ยงอุบัติเหตุ
นายนิยม สองแก้ว อธิบดีกรมสวัสดิการและคุ้มครองแรงงานเปิดเผยว่า ด้วยสถานการณ์ด้านความไม่ปลอดภัยในการทํางานที่เกิดขึ้นในภาพข่าวรายวัน เช่น อุบัติเหตุถังเก็บสารเคมีระเบิด เหตุเพลิงไหม้โรงงาน จนเป็นเหตุให้ลูกจ้าง ประชาชนได้รับบาดเจ็บและเสียชีวิต สร้างความสูญเสีย ส่งผลกระทบต่อลูกจ้าง ครอบครัว สังคมเศรษฐกิจ และภาพลักษณ์ของประเทศไทย ดังนั้น เพื่อให้เกิดการถ่ายทอดองค์ความรู้ ความเข้าใจเกี่ยวกับแนวปฏิบัติตามกฎหมาย สามารถนําไปบริหารจัดการสารเคมีอันตรายที่อยู่ในครอบครองได้อย่างมีประสิทธิภาพ ป้องกันอุบัติเหตุ อุบัติภัย และการเจ็บป่วยของลูกจ้างจากการทํางานสัมผัสสารเคมีอันตราย กสร. จึงได้จัดการอบรมโครงการพัฒนาศักยภาพการจัดการสารเคมีอันตรายเพื่อลดผลกระทบต่อสุขภาพแรงงานอย่างยั่งยืน โดยโครงการนี้ เป็นอีกหนึ่งกิจกรรมที่ศูนย์ความปลอดภัยในการทํางานเขต 11 กองความปลอดภัยแรงงาน จัดขึ้นเพื่อให้นายจ้าง ผู้ประกอบกิจการมีความรู้ ความเข้าใจเกี่ยวกับแนวปฏิบัติตามกฎหมาย มีระบบการจัดการสารเคมีอันตรายอย่างมีประสิทธิภาพ และเป็นการเฝ้าระวังและป้องกันอุบัติเหตุ อุบัติภัย และการเจ็บป่วยจากการทํางานสัมผัสสารเคมีอันตราย ซึ่งจะช่วยลดการประสบอันตรายจากการทํางานของลูกจ้าง ตามนโยบายระเบียบวาระแห่งชาติ "แรงงานปลอดภัยและสุขภาพอนามัยดี" ภายใต้กรอบยุทธศาสตร์ "ความปลอดภัยและอาชีวอนามัยของประเทศไทย (Safety Thailand)" ซึ่งเป็นต้นทุนไปสู่การพัฒนาเศรษฐกิจของประเทศอย่างยั่งยืน
อธิบดี กสร.กล่าวเพิ่มเติมว่า ในการอบรมครั้งนี้มีนายจ้าง ลูกจ้าง เจ้าหน้าที่ความปลอดภัยในการทํางาน และผู้ที่เกี่ยวข้องของสถานประกอบกิจการต่าง ๆ ในพื้นที่รับผิดชอบของศูนย์ความปลอดภัยในการทํางานเขต 11 เข้าร่วมโครงการฯ จํานวน 60 คน ภายในงานมีการบรรยายให้ความรู้ในหัวข้อ กฎหมายความปลอดภัยเกี่ยวกับสารเคมี การคุ้มครองสิทธิผู้ประกันตนกรณีเจ็บป่วยจากการทํางานและเนื่องจากการทํางาน การจัดการเชิงป้องกันอันตรายจากการทํางานเกี่ยวกับสารเคมี และเทคนิคการสอบสวนและวิเคราะห์อุบัติเหตุจากสารเคมี โดยได้รับการสนับสนุนวิทยากรจากกองความปลอดภัยแรงงาน สํานักงานประกันสังคมกรุงเทพมหานครพื้นที่ 6 และวิทยากรผู้เชี่ยวชาญจากภาคเอกชน ทางกสร. เชื่อมั่นว่าการอบรมนี้ จะช่วยให้สถานประกอบกิจการลดความเสี่ยงจากอุบัติเหตุจากสารเคมีอันตราย และเพิ่มต้นทุนชีวิตจากองค์ความรู้ในด้านการจัดการรวมทั้งการปฏิบัติงานที่เกี่ยวข้องกับสารเคมีและเป็นการเสริมสร้างจิตสํานึกที่ดีด้านความปลอดภัย อาชีวอนามัยและสภาพแวดล้อมในการทํางาน โดยสามารถนําไปปรับใช้และปฏิบัติงานได้อย่างถูกต้องและมีประสิทธิภาพ
รัฐบาลไทย-ข่าวทำเนียบรัฐบาล-“ส่งความสุข” จำหน่ายครบวงเงิน 30,000 ล้านบาทแล้ว
วันอังคารที่ 18 มกราคม 2565
“ส่งความสุข” จําหน่ายครบวงเงิน 30,000 ล้านบาทแล้ว
การจําหน่ายพันธบัตรออมทรัพย์พิเศษ “รุ่นส่งความสุข” วงเงิน 30,000 ล้านบาท ซึ่งจําหน่ายผ่าน 4 ธนาคารตัวแทนจําหน่าย ตั้งแต่วันที่ 17 มกราคม 2565 ให้กับผู้ที่มีอายุ 60 ปีขึ้นไป สามารถจําหน่ายได้ครบวงเงินแล้ว
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า การจําหน่ายพันธบัตรออมทรัพย์พิเศษ “รุ่นส่งความสุข” วงเงิน 30,000 ล้านบาท ซึ่งจําหน่ายผ่าน 4 ธนาคารตัวแทนจําหน่าย ตั้งแต่วันที่ 17 มกราคม 2565 ให้กับผู้ที่มีอายุ 60 ปีขึ้นไป สามารถจําหน่ายได้ครบวงเงินแล้ว โดยในครั้งนี้มีการลงทุนผ่าน Internet และ Mobile Banking เพิ่มขึ้น เป็นสัญญาณที่ดีในการปรับตัวให้เข้ากับสถานการณ์การแพร่ระบาดและวิถีการทําธุรกรรมทางการเงินที่สอดคล้องกับวิถีชีวิตและเทคโนโลยีที่เปลี่ยนแปลง ณ ปัจจุบัน
สบน. ขอขอบคุณประชาชนที่ให้ความสนใจเริ่มลงทุนตั้งแต่ต้นปีกับพันธบัตรออมทรัพย์พิเศษ “รุ่นส่งความสุข” และขอบคุณธนาคารตัวแทนจําหน่ายทั้ง 4 แห่ง ได้แก่ ธนาคารกรุงเทพ ธนาคารกรุงไทย ธนาคารกสิกรไทย และธนาคารไทยพาณิชย์ ที่เป็นส่วนหนึ่งของความสําเร็จในครั้งนี้
ทั้งนี้ ผู้สนใจสามารถติดตามข่าวสารการจําหน่ายพันธบัตรออมทรัพย์ได้ทางเว็บไซต์ www.pdmo.go.th และ Facebook ของสํานักงานบริหารหนี้สาธารณะ
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม กำชับ กรมคุมประพฤติ เร่งปลูกฟ้าทะลายโจร-สร้างเตียงสนาม ช่วยสังคมฝ่าฟันวิกฤตโควิด-19 สนองนโยบายนายกรัฐมนตรี
วันเสาร์ที่ 31 กรกฎาคม 2564
รัฐมนตรีว่าการกระทรวงยุติธรรม กําชับ กรมคุมประพฤติ เร่งปลูกฟ้าทะลายโจร-สร้างเตียงสนาม ช่วยสังคมฝ่าฟันวิกฤตโควิด-19 สนองนโยบายนายกรัฐมนตรี
รัฐมนตรีว่าการกระทรวงยุติธรรม กําชับ กรมคุมประพฤติ เร่งปลูกฟ้าทะลายโจร-สร้างเตียงสนาม ช่วยสังคมฝ่าฟันวิกฤตโควิด-19 สนองนโยบายนายกรัฐมนตรี เสริมทักษะอาชีพ ปรับตัวสู่สังคม
นายวิตถวัลย์ สุนทรขจิต อธิบดีกรมคุมประพฤติ เปิดเผยว่า จากสถานการณ์โควิด-19 กําลังระบาดในหลายพื้นที่ทั่วประเทศ กระทรวงยุติธรรม จึงร่วมมือกับทุกภาคส่วนช่วยบรรเทาความเดือดร้อนของประชาชนตามนโยบายของรัฐบาล และเพื่อให้สอดคล้องกับนโยบายของพล.อ.ประยุทธ์ จันทร์โอชา นายกรัฐมนตรี ที่ต้องการให้ประเทศผ่านพ้นวิกฤต นายสมศักดิ์ เทพสุทิน รัฐมนตรีว่ากระทรวงยุติธรรม จึงสั่งการให้กรมคุมประพฤตินําผู้ถูกคุมความประพฤติทํางานเพื่อสังคม เร่งปลูกสมุนไพรฟ้าทลายโจรเพื่อใช้ป้องกันเชื้อโควิด พร้อมอบรมให้ความรู้เกี่ยวกับกระบวนการปลูก วิธีการนําไปใช้ และสรรพคุณของยาดังกล่าว ส่วนผู้ที่มีฝีมือด้านช่างเชื่อมให้ช่วยกันประกอบเตียงสนามรองรับผู้ป่วย นอกจากนี้จะมีการแจกต้นกล้าฟ้าทะลายโจรให้ประชาชนนําไปปลูกที่พักอาศัยของตนเอง เพื่อต่อยอดพันธุ์ต้นกล้าให้แพร่หลายในชุมชนด้วย
“ภารกิจดังกล่าวช่วยทําให้เห็นว่าการนํางานบริการสังคมมาปรับใช้กับชุมชน ผลดีที่ตามมาคือผู้ถูกคุมขังจะได้รับการยอมรับมากขึ้น ได้รับโอกาสใหม่ ๆ ที่จะตามมา สะท้อนว่าการส่งเสริมทักษะฝีมือวิชาชีพมีประโยชน์ต่อตัวเองและการปรับตัวเข้าสู่สังคม” นายวิตถวัลย์ กล่าว
รัฐบาลไทย-ข่าวทำเนียบรัฐบาล-Thailand to host 2022 Global Summit of Women during June 23-25
วันอังคารที่ 21 มิถุนายน 2565
Thailand to host 2022 Global Summit of Women during June 23-25
Thailand to host 2022 Global Summit of Women during June 23-25
Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is pleased with Thailand’s hosting of the 2022 Global Summit of Women. This shows confidence of the international community on Thailand’s economy and its endeavor to empower women in business and economic sectors at both the regional and global levels.
The 2022 Global Summit of Women will be held during June 23-25, 2022 in Bangkok, under the theme: “Women: Creating Opportunities in the New Reality”. Thailand will have an honor to welcome approx. 1,000 participants from over 60 countries. The event will be the first face-to-face international conference in 2 years, and a good opportunity for the country to be recognized as MICE powerhouse and world destination for both international meetings/conferences and tourism. It is expected that the 2022 Global Summit of Women generate over 80 million Baht in revenue to the country.
According to Thailand Convention and Exhibition Bureau (Public Organization) (TCEB), even though Thailand has been hit hard by the COVID-19 situation, last year, the country’s MICE industry has generated the revenue of over 33.2 billion Baht and more than 46,000 jobs. In 2022, aside from 23 TCEB-supported international events to be organized in Thailand, the 2022 APEC Summit, which is scheduled to be held in Bangkok during November 18-19, 2022, will be another highlight that attracts global attention toward the country.
The Government Spokesperson added that the Prime Minister has accepted to chair and deliver a keynote address at the opening ceremony of the 2022 Global Summit of Women on June 23, 2022.
รัฐบาลไทย-ข่าวทำเนียบรัฐบาล-๘ ตุลาคม วันคล้ายวันประสูติ พระเจ้าวรวงศ์เธอ พระองค์เจ้าสิริภาจุฑาภรณ์
วันศุกร์ที่ 8 ตุลาคม 2564
๘ ตุลาคม วันคล้ายวันประสูติ พระเจ้าวรวงศ์เธอ พระองค์เจ้าสิริภาจุฑาภรณ์
#ทรงพระเจริญ
รัฐบาลไทย-ข่าวทำเนียบรัฐบาล-รัฐบาลเชิญชวนประชาชนร่วมงดเหล้าเข้าพรรษา ตามคำขวัญนายกรัฐมนตรีในวันงดดื่มสุราแห่งชาติ “ปลอดเหล้า ปลอดโรค ปลอดภัย ห่างไกลโควิด-19”
วันเสาร์ที่ 9 กรกฎาคม 2565
รัฐบาลเชิญชวนประชาชนร่วมงดเหล้าเข้าพรรษา ตามคําขวัญนายกรัฐมนตรีในวันงดดื่มสุราแห่งชาติ “ปลอดเหล้า ปลอดโรค ปลอดภัย ห่างไกลโควิด-19”
รัฐบาลเชิญชวนประชาชนร่วมงดเหล้าเข้าพรรษา ตามคําขวัญนายกรัฐมนตรีในวันงดดื่มสุราแห่งชาติ “ปลอดเหล้า ปลอดโรค ปลอดภัย ห่างไกลโควิด-19” ลดค่าใช้จ่าย สุขภาพดี มีภูมิคุ้มกันโรค
วันที่9ก.ค. 2565น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่าเนื่องในโอกาสเทศกาลเข้าพรรษาปี2565ที่จะเริ่มตั้งแต่วันที่14ก.ค.เป็นต้นไปรัฐบาลขอเชิญชวนประชาชนร่วม“งดเหล้าเข้าพรรษา”ซึ่งเป็นกิจกรรมการรณรงค์เพื่อการลดดื่มแอลกอฮอล์ที่ภาครัฐและองค์กรภาคประชาสังคมดําเนินมามาตั้งแต่ปี2546โดยในปีนี้พล.อ.ประยุทธ์จันทร์โอชานายกรัฐมนตรีและรมว.กลาโหมก็ได้มอบคําขวัญเนื่องในวันงดดื่มสุราแห่งชาติซึ่งตรงกับวันเข้าพรรษาของทุกปีเพื่อเป็นส่วนหนึ่งของการรณรงค์ว่า“ปลอดเหล้าปลอดโรคปลอดภัยห่างไกลโควิด-19”
“รัฐบาลขอเชิญชวนประชาชนลดละเลิกการดื่มเครื่องดื่มแอลกอฮอล์ในช่วงเข้าพรรษาด้วยวิธี1ลด3เพิ่มคือลดการดื่มเครื่องดื่มแอลกอฮอล์เพิ่มเงินในกระเป๋าเพิ่มภูมิคุ้มกันร่างกายและเพิ่มความสุขในครอบครัว”น.ส.ไตรศุลีกล่าว
น.ส.ไตรศุลีกล่าวว่านายกรัฐมนตรีและรัฐบาลให้ความสําคัญกับนโยบายการควบคุมเครื่องดื่มแอลกอฮอล์ผ่านนโยบายและมาตรการต่างๆซึ่งสอดคล้องกับเป้าหมายการพัฒนาที่ยังยืนแห่งสหประชาชาติ(SDGs)เพื่อให้ทุกประเทศตระหนักถึงผลกระทบจากการดื่มเครื่องดื่มแอลกอฮอล์ระดับสูงจะเป็นอุปสรรคต่อการพัฒนาประเทศได้
ขณะที่องค์การอนามัยโลก(WHO)ก็มีกรอบมาตรให้ประเทศสมาชิกนําไปปฏิบัติเพื่อสร้างสังคมปลอดภัยจากปัญหาการดื่มแอลกอฮอล์เช่นควบคุมและจํากัดการเข้าถึงควบคุมพฤติกรรมการขับขี่หลังการดื่มคัดกรองและบําบัดรักษาผู้มีปัญหาจากสุราควบคุมการโฆษณาส่งเสริมการขายการให้ทุนสนับสนุนและการดําเนินการผ่านระบบภาษี
น.ส.ไตรศุลีกล่าวว่าประเทศไทยได้ขับเคลื่อนนโยบายลดการดื่มแอลกอฮอล์ผ่านคณะกรรมการควบคุมเครื่องดื่มแอลกอฮอล์กระทรวงสาธารณสุขซึ่งขณะนี้คณะกรรมการฯอยู่ในขั้นตอนเตรียมแผนปฏิบัติการและกฎหมายและเสนอเข้าสู่ที่ประชุมคณะรัฐมนตรี(ครม.)อนุมัติและดําเนินการตามขั้นตอนเพื่อมีผลบังคับต่อไปประกอบด้วยร่างแผนปฏิบัติการด้านควบคุมเครื่องดื่มแอลกอฮอล์ระดับชาติระยะที่2 (พ.ศ. 2565 – 2570)และร่างพระราชบัญญัติควบคุมเครื่องดื่มแอลกอฮอล์(ฉบับที่..)พ.ศ.....
—————-
รัฐบาลไทย-ข่าวทำเนียบรัฐบาล-ปลัด พม. นำประกาศเจตนารมณ์ต่อต้านการทุจริต "พม.โปร่งใส ร่วมใจต่อต้านการทุจริต" (MSDHS Zero Tolerance)
วันพฤหัสบดีที่ 9 ธันวาคม 2564
ปลัด พม. นําประกาศเจตนารมณ์ต่อต้านการทุจริต "พม.โปร่งใส ร่วมใจต่อต้านการทุจริต" (MSDHS Zero Tolerance)
ปลัด พม. นําประกาศเจตนารมณ์ต่อต้านการทุจริต "พม.โปร่งใส ร่วมใจต่อต้านการทุจริต" (MSDHS Zero Tolerance)
วันนี้ (9 ธ.ค. 64) เวลา 09.30 น. ที่บริเวณลานพระประชาบดี กระทรวงการพัฒนาสังคมและความมั่นคงของมนุษย์ ถนนกรุงเกษม สะพานขาว กรุงเทพฯนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)นําคณะผู้บริหาร ข้าราชการ และเจ้าหน้าที่กระทรวง พม. ทั้งส่วนกลางและส่วนภูมิภาค ร่วมกันประกาศเจตนารมณ์ต่อต้านการทุจริต "พม.โปร่งใส ร่วมใจต่อต้านการทุจริต" (MSDHS Zero Tolerance) เนื่องในวันต่อต้านคอร์รัปชันสากล 9 ธันวาคม 2564
นางพัชรีกล่าวว่า ด้วยองค์การสหประชาชาติ กําหนดให้วันที่ 9 ธันวาคมของทุกปี เป็น "วันต่อต้านคอร์รัปชันสากล" กระทรวง พม. จึงได้จัดกิจกรรมเนื่องในวันต่อต้านคอร์รัปชันสากล ภายใต้แนวคิด "พม. โปร่งใส ร่วมใจต่อต้านการทุจริต" (MSDHS Zero Tolerance) เพื่อแสดงถึงพลังความร่วมมือร่วมใจกันในการสร้างสังคม พม. ให้เป็นสังคมที่โปร่งใส ใสสะอาด เป็นองค์กรธรรมาภิบาลที่ไม่ยอมรับ ไม่ทน ไม่เพิกเฉย และไม่กระทําการทุจริตในทุกรูปแบบ รวมทั้งเป็นการแสดงถึงเจตนารมณ์ที่แน่วแน่จริงจังในการต่อต้านการทุจริตคอร์รัปชันของกระทรวง พม. ตามที่รัฐบาลได้กําหนดให้การแก้ไขปัญหาการทุจริต เป็นวาระแห่งชาติ เพื่อสร้างความเชื่อมั่นให้กับประชาชน และสร้างระบบการทํางานภาครัฐ อย่างมีคุณธรรมและความโปร่งใส ทั้งนี้ ตนขอประกาศจุดยืนทางนโยบายอันแน่วแน่ว่า กระทรวง พม. จะเป็นหน่วยงานที่มุ่งมั่นดําเนินงานตามนโยบายการต่อต้านการทุจริตของรัฐบาล จึงมีนโยบายในการต่อต้านการทุจริตคอร์รัปชัน ด้วยการลดการทุจริต อาทิ 1) ผู้บริหารทุกระดับต้องดํารงตน เป็นต้นแบบที่ดีในด้านความซื่อสัตย์สุจริต โดยเริ่มจากตนเอง ผู้บริหารทุกระดับจะต้องเป็นผู้ที่ไม่กระทําการทุจริตในทุกรูปแบบ ต้องเป็นแบบอย่างที่ดีในด้านการมีคุณธรรมจริยธรรม 2) มุ่งปลูกและปลุกจิตสํานึกของการเป็นข้าราชการและเจ้าหน้าที่ของรัฐที่ดี มีวัฒนธรรมสุจริต สามารถแยกแยะได้ว่า สิ่งใดเป็นประโยชน์ส่วนตน สิ่งใดเป็นประโยชน์ส่วนรวม มีความละอายต่อการกระทําความผิด ไม่เพิกเฉยต่อการทุจริต 3) มุ่งปรับระบบและสร้างกลไก เพื่อสกัดกั้นไม่ให้เกิดการทุจริตและประพฤติ มิชอบขึ้นในหน่วยงาน โดยสนับสนุนให้มีกระบวนการตรวจสอบและควบคุมภายในอย่างเหมาะสม ส่งเสริมการสร้างนวัตกรรมการใช้เทคโนโลยีสารสนเทศ และระบบดิจิทัลมาใช้เป็นเครื่องมือในการป้องกันหรือเฝ้าระวังความผิดปกติที่จะทําให้เกิดการทุจริต และ 4. มุ่งแก้ไขปัญหาการทุจริตและมีการลงโทษโดยยุติธรรม โดยมีการดําเนินการที่ตรงไปตรงมาปราศจากอคติ มีความแม่นยํา รวดเร็ว และมีประสิทธิภาพ เพื่อให้มั่นใจว่าผู้ที่กระทําความผิดจะได้รับการลงโทษตามกระบวนการทางกฎหมาย
นางพัชรีกล่าวเพิ่มเติมว่า ขอให้บุคลากรทุกคนประพฤติปฏิบัติตนด้วยความซื่อสัตย์ สุจริต ยึดถือประโยชน์ของส่วนรวม มากกว่าประโยชน์ส่วนตน เพื่อสร้างสังคม พม. ให้ปลอดจากการทุจริตคอร์รัปชัน นําพากระทรวง พม. ให้เป็นกระทรวงแห่งความโปร่งใส ร่วมกันปฏิบัติตามเจตนารมณ์ของรัฐมนตรีว่าการกระทรวงการพัฒนาสังคมและความมั่นคงของมนุษย์ (นายจุติ ไกรฤกษ์) อย่างเคร่งครัด และร่วมกันสร้าง "ประเทศไทยใสสะอาด ไทยทั้งชาติต้านทุจริต (Zero Tolerance & Clean Thailand)" ไปด้วยกัน และสร้างความเชื่อมั่นของประชาชนที่มีต่อกระทรวง พม. ต่อไป
รัฐบาลไทย-ข่าวทำเนียบรัฐบาล-นักวิจัยไทย “เจ๋ง” พัฒนาวัคซีนโควิด 4 ชนิด กระตุ้นภูมิคุ้มกันดี ปลอดภัยสูง
วันพุธที่ 18 สิงหาคม 2564
นักวิจัยไทย “เจ๋ง” พัฒนาวัคซีนโควิด 4 ชนิด กระตุ้นภูมิคุ้มกันดี ปลอดภัยสูง
....
กระทรวงการอุดมศึกษา วิทยาศาสตร์ วิจัยและนวัตกรรม เผยวัคซีนโควิด-19 โดยนักวิจัยไทย 4 ชนิด ก้าวหน้าอย่างต่อเนื่อง นับเป็นความหวังของไทยในการสร้างความมั่นคงด้านวัคซีน ช่วยลดการนําเข้าจากต่างประเทศ
.
1. วัคซีน ChulaCov19 วัคซีนชนิด mRNA โดย รพ.จุฬาลงกรณ์ สภากาชาดไทย และศูนย์วิจัยวัคซีน คณะแพทยศาสตร์ จุฬาฯ
• ทดสอบในมนุษย์ระยะที่ 2 เดือน ส.ค. 64 ตั้งเป้า เม.ย. 65 เริ่มฉีดได้ทั่วประเทศ
2. วัคซีนใบยา พัฒนาจากเซลล์ใบยาสูบ โดยจุฬาลงกรณ์มหาวิทยาลัย
• ทดสอบในมนุษย์ระยะที่ 1 และ 2 เดือน ธ.ค. 64
3. วัคซีน DNV-HXP-S วัคซีนชนิดเชื้อตาย โดยองค์การเภสัชกรรมและมหาวิทยาลัยมหิดล
• ทดสอบในมนุษย์ระยะที่ 3 ช่วงปลายปี 64 คาดว่าจะสําเร็จกลางปี 65
4. วัคซีนโควิเจน วัคซีนชนิดดีเอ็นเอ โดยบริษัท ไบโอเนท-เอเชีย จํากัด
• ทดสอบในมนุษย์ระยะแรก เดือน ต.ค. 64
.
ซึ่งวัคซีนทั้ง 4 ชนิด ประสบความสําเร็จจากการทดลองในสัตว์ทดลอง พบว่าสามารถกระตุ้นภูมิคุ้มกันได้ดี และมีความปลอดภัยสูง
.
อ่านข้อมูลเพิ่มเติม คลิกhttps://www.mhesi.go.th/.../infographic/4228-168641.html...
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกรัฐมนตรีกำชับเจ้าหน้าที่ป้องกันสาธารณภัยประสานหน่วยงานทั้งส่วนกลางและท้องถิ่นควบคุมเหตุโรงงานผลิตเม็ดโฟมพลาสติก จ.สมุทรปราการเต็มที่ เร่งดูแลความปลอดภัยประชาชนสูงสุด
วันจันทร์ที่ 5 กรกฎาคม 2564
นายกรัฐมนตรีกําชับเจ้าหน้าที่ป้องกันสาธารณภัยประสานหน่วยงานทั้งส่วนกลางและท้องถิ่นควบคุมเหตุโรงงานผลิตเม็ดโฟมพลาสติก จ.สมุทรปราการเต็มที่ เร่งดูแลความปลอดภัยประชาชนสูงสุด
นายกรัฐมนตรีกําชับเจ้าหน้าที่ป้องกันสาธารณภัยประสานหน่วยงานทั้งส่วนกลางและท้องถิ่นควบคุมเหตุโรงงานผลิตเม็ดโฟมพลาสติก จ.สมุทรปราการเต็มที่ เร่งดูแลความปลอดภัยประชาชนสูงสุด
วันที่ 5 ก.ค. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากกรณีที่ในช่วงเช้าของวันนี้ได้เกิดเหตุระเบิดโรงงานผลิตเม็ดโฟมพลาสติก ในซอยกิ่งแก้ว21 ต.บางพลีใหญ่ อ.บางพลี จ.สมุทรปราการ และมีประชาชนได้รับบาดเจ็บบ้านเรือนเสียหายเป็นจํานวนมากนั้น พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับรายงานเหตุการณ์ในครั้งนี้และได้กําชับเจ้าหน้าที่และหน่วยงานด้านการป้องกันสาธารณภัยให้ประสานการทํางานกับทั้งส่วนกลางและท้องถิ่น เพื่อให้การดูแลความปลอดภัยกับประชาชนมีประสิทธิภาพสูงสุด
ทั้งนี้ นายกรัฐมนตรีขอให้ทุกหน่วยงานที่เข้าไปปฏิบัติภารกิจครั้งนี้ให้ความสําคัญกับความปลอดภัยในชีวิตและสุขภาพของประชาชนเป็นอันดับแรก เนื่องจากโรงงานที่เกิดเหตุตั้งอยู่ในชุมชน เป็นโรงงานที่มีคลังเก็บสารเคมีไว้จํานวนมาก นอกจากผลกระทบจากแรงระเบิดแล้ว อาจมีผลกระทบในส่วนมลพิษทางอากาศด้วย จึงขอให้การควบคุมสถานการณ์ดําเนินการอย่างรอบด้าน พร้อมกับให้กําลังใจเจ้าหน้าที่ให้ปฏิบัติภารกิจลุล่วง ดูแลประชาชนให้กลับสู่ภาวะปกติเร็วที่สุด
น.ส.ไตรศุลี กล่าวว่า เนื่องจากสถานที่เกิดเหตุมีที่ตั้งอยู่ใกล้กับท่าอากาศยานสุวรรณภูมิ ซึ่งเป็นท่าอากาศยานนานาชาติหลักของประเทศไทย นายกรัฐมนตรีขอให้กระทรวงคมนาคม บริษัท ท่าอากาศยานไทย จํากัด(มหาชน) ในฐานะผู้บริหารท่าอากาศยานสุวรรณภูมิ ได้ประสานงานกับหน่วยงานในพื้นที่เพื่อติดตามข้อมูล ประเมินเหตุที่เกิดขึ้นว่าส่งผลกระทบต่อการให้บริการของท่าอากาศยานหรือไม่เพียงใด เพื่อปรับการให้บริการให้เป็นไปตามมาตรฐานความปลอดภัยของสากล หากมีการเปลี่ยนแปลงใดขึ้นก็ให้เร่งแจ้งข่าวสารผู้ใช้บริการทราบต่อไป
“นายกรัฐมนตรีให้กําลังใจกับเจ้าหน้าที่ทุกคน ขอให้เจ้าหน้าที่จากทุกหน่วยงานร่วมกันปฏิบัติงานและดูแลประชาชนให้เต็มที่ และให้เร่งสอบสวนเหตุที่เกิดขึ้นว่าเกิดจากสาเหตุใด มีการกระทําที่ไม่เป็นไปตามกฎหมายจนเกิดเหตุรุนแรงครั้งนี้หรือไม่ พร้อมกับให้พิจารณาในเรื่องของการเยียวยาผู้ได้รับผลกระทบตามกรอบของกฎหมายต่อไป” น.ส.ไตรศุลี กล่าว
----------------------------------------
รัฐบาลไทย-ข่าวทำเนียบรัฐบาล-สธ. ชี้ให้ยาฟาวิพิราเวียร์เร็ว ลดความรุนแรงของโควิด 19 ได้ สอดคล้องกับงานวิจัยต่างประเทศ
วันศุกร์ที่ 20 สิงหาคม 2564
สธ. ชี้ให้ยาฟาวิพิราเวียร์เร็ว ลดความรุนแรงของโควิด 19 ได้ สอดคล้องกับงานวิจัยต่างประเทศ
กระทรวงสาธารณสุข เผยผลการศึกษาการใช้ยาฟาวิพิราเวียร์รักษาผู้ติดเชื้อโควิด 19 ในไทยปี 2563 พบว่าหากได้รับยาเร็วตั้งแต่เริ่มมีอาการภายใน 4 วัน ช่วยลดอาการรุนแรงได้ร้อยละ 30 สอดคล้องกับงานวิจัยในต่างประเทศ
วันนี้ (20 สิงหาคม 2564) ที่ศูนย์แถลงข่าวโรคติดเชื้อไวรัสโคโรนา 2019 กระทรวงสาธารณสุข นายแพทย์สมศักดิ์ อรรฆศิลป์ อธิบดีกรมการแพทย์ แถลงข่าว ยาฟาวิพิราเวียร์กับการรักษาโควิด 19 ว่า ปัจจุบันยังไม่มียาที่ขึ้นทะเบียนว่าเป็นยารักษาโควิด 19 การนํายาฟาวิพิราเวียร์มาใช้ในการรักษา เนื่องจากเป็นยาต้านไวรัสที่ออกฤทธิ์ยังยั้งจํานวนRNA ทําให้กําจัดไวรัสออกจากร่างกายได้ ซึ่งได้ขึ้นทะเบียนเป็นยารักษาไข้หวัดใหญ่และโรคติดเชื้อไวรัสอีโบลา ในการระบาดระลอกแรกปี 2563 มีการรักษาด้วยยาฟาวิพิราเวียร์ในประเทศต่าง ๆ เช่นประเทศจีน พบว่า ลดการติดเชื้อได้ดีกว่าใช้ยาต้านไวรัสโลพินาเวียร์ (Lopinavir) และยาริโทนาเวียร์ (Ritonavir) ที่รัสเซียพบว่า กําจัดเชื้อโควิด 19 ได้ดีกว่าการรักษาตามมาตรฐานในวันที่ 5 นอกจากนี้การศึกษาจากหลายสถาบันของไทยในการระบาดระลอกแรกปี 2563 จํานวน 424 คน พบว่า หากได้รับยาฟาวิพิราเวียร์ภายใน 4 วันตั้งแต่เริ่มมีอาการ จะลดความรุนแรงได้ร้อยละ 30 เมื่อเทียบกับกลุ่มที่ได้รับยาหลังมีอาการ 4 วัน อนึ่ง จากการศึกษาผู้ป่วยกลุ่มเล็ก ๆ ที่โรงพยาบาลรามาธิบดี พบว่ากลุ่มที่มีอาการปอดบวมรุนแรงอาการจะดีขึ้นเฉลี่ยภายใน 14 วันส่วนกลุ่มที่ปอดบวมไม่รุนแรงจะดีขึ้นใน 9 วัน
คณะกรรมการกํากับการดูแลรักษาโรคโควิด 19 ที่ประกอบด้วย แพทย์ผู้เชี่ยวชาญ จากกระทรวงสาธารณสุขราชวิทยาลัยและสมาคมวิชาชีพที่เกี่ยวข้อง เช่น สมาคมอุรเวชช์แห่งประเทศไทย สมาคมโรคติดเชื้อในเด็กแห่งประเทศไทยสมาคมเวชบําบัดวิกฤตแห่งประเทศไทย ราชวิทยาลัยอายุรแพทย์แห่งประเทศไทย เป็นต้น และโรงเรียนแพทย์ อาทิ คณะแพทยศาสตร์ศิริราชพยาบาล คณะแพทยศาสตร์โรงพยาบาลรามาธิบดี คณะแพทยศาสตร์จุฬาฯ เป็นต้น จึงได้กําหนดการใช้ยาฟาวิพิราเวียร์ไว้ในแนวทางเวชปฏิบัติ การวินิจฉัย ดูแลรักษาและป้องกันการติดเชื้อในโรงพยาบาล กรณีโรคติดเชื้อไวรัสโคโรนา 2019 ซึ่งมีการทบทวนและปรับปรุงเป็นระยะ จากการแลกเปลี่ยนความคิดเห็นของคณะกรรมการผู้เชี่ยวชาญ ทั้งประสบการณ์ดูแลรักษาผู้ป่วย และรายงานการศึกษาวิจัยทั้งในและต่างประเทศ รวมทั้งได้หารือเพื่อทําการศึกษาวิจัย ยาใหม่ๆ เช่น ยาไอเวอร์เม็คติน ฟลูวอกซามีน เป็นต้น
สําหรับการวิจัยของHITAP ได้ทบทวนจาก 12 การศึกษาในต่างประเทศ บางรายงานพบว่ายาฟาวิพิราเวียร์มีประสิทธิผลในการรักษาโควิด และบางรายงานไม่มีประสิทธิผล ซึ่งประสิทธิผลในการรักษาต้องพิจารณาจากหลายประเด็น เช่น ความรุนแรงของผู้ป่วยโควิด สถานที่การศึกษา เช่น ในหอผู้ป่วยนอก/ หอผู้ป่วยใน ขนาดและปริมาณยาที่ใช้รักษาที่แตกต่างกัน เป็นต้น และส่วนใหญ่ใน 12 การศึกษาเป็นการเปรียบเทียบกับยาอื่นๆ ที่ใช้รักษาในแต่ละประเทศ อย่างไรก็ตาม ข้อมูลการศึกษาที่มีผลเหมือนกันคือ ยาฟาวิพิราเวียร์ มีประสิทธิผลในการลดอาการทางคลินิกใน 7 วัน และ 14 วัน เมื่อเทียบกับกลุ่มที่ไม่ใช้ยา ซึ่งสนับสนุนแนวทางการรักษาของไทยที่ปรับปรุงล่าสุด ฉบับที่ 17 ที่เริ่มให้ยาเร็วที่สุดตั้งแต่เริ่มมีอาการ
*********************************** 20 สิงหาคม 2564
รัฐบาลไทย-ข่าวทำเนียบรัฐบาล-ธอส. ปล่อยของ!! สินเชื่อบ้าน Golden Minute ดอกเบี้ยปีแรกเพียง 0.69% ต่อปี เฉพาะที่งานมหกรรมการเงินกรุงเทพฯ Money Expo 2022
วันพฤหัสบดีที่ 12 พฤษภาคม 2565
ธอส. ปล่อยของ!! สินเชื่อบ้าน Golden Minute ดอกเบี้ยปีแรกเพียง 0.69% ต่อปี เฉพาะที่งานมหกรรมการเงินกรุงเทพฯ Money Expo 2022
ธอส.จัดโปรโมชั่นพิเศษให้ประชาชนที่ต้องการมีบ้านกับ ธอส.ในงาน “มหกรรมการเงินกรุงเทพฯ ครั้งที่ 22 Money Expo 2022” ด้วย “นาทีทอง Golden Minute” สินเชื่อบ้านอัตราดอกเบี้ยปีแรกต่ําสุดๆ
ธนาคารอาคารสงเคราะห์ (ธอส.) จัดโปรโมชั่นพิเศษให้ประชาชนที่ต้องการมีบ้านกับ ธอส. ในงาน “มหกรรมการเงินกรุงเทพฯ ครั้งที่ 22 Money Expo 2022” ด้วยช่วง “นาทีทอง Golden Minute” สินเชื่อบ้านอัตราดอกเบี้ยปีแรกต่ําสุด ๆ เพียง 0.69% ต่อปี ปีที่ 2 เท่ากับ MRR-4.46% ต่อปี (เท่ากับ 1.69% ต่อปี) ปีที่ 3 เท่ากับ MRR-2.46% ต่อปี (เท่ากับ 3.69% ต่อปี) อัตราดอกเบี้ยเฉลี่ย 3 ปีแรกเพียง 2.023% (ปีที่ 4 จนถึงตลอดอายุสัญญาเงินกู้เป็นไปตามที่ธนาคารกําหนด) เพียงจองสิทธิ์ผ่าน Mobile Application : GHB ALL ในวันอาทิตย์ที่ 15 พฤษภาคม 2565 ระหว่างเวลา 15.00-15.15 น. หรือจนกว่าจะเต็มกรอบวงเงิน 450 ล้านบาท (จองก่อนได้ก่อน) ทั้งนี้ ผู้ที่สามารถจองสิทธิ์สินเชื่อช่วงนาทีทอง Golden Minute จะต้องเป็นผู้ที่จองสิทธิ์สินเชื่อบ้านอัตราดอกเบี้ยพิเศษปีแรก 2.60% ต่อปี ในงานมหกรรมการเงินกรุงเทพฯ ครั้งที่ 22 ภายในวันที่ 15 พฤษภาคม 2565 ก่อนเวลา 12.00 น. สอบถามรายละเอียดเพิ่มเติมหรือติดตามข้อมูลข่าวสารของธนาคารได้ที่ G H Bank Call Center โทร 0-2645-9000 หรือ www.ghbank.co.th, Facebook Fanpage ธนาคารอาคารสงเคราะห์ และ Application : GHB ALL
รัฐบาลไทย-ข่าวทำเนียบรัฐบาล-กระทรวงเกษตรฯ เร่งขับเคลื่อนการพัฒนาทรัพยากรบุคคลให้มีคุณภาพ และเป็นมืออาชีพ
วันจันทร์ที่ 31 มกราคม 2565
กระทรวงเกษตรฯ เร่งขับเคลื่อนการพัฒนาทรัพยากรบุคคลให้มีคุณภาพ และเป็นมืออาชีพ
กระทรวงเกษตรฯ เร่งขับเคลื่อนการพัฒนาทรัพยากรบุคคลให้มีคุณภาพ และเป็นมืออาชีพ เพื่อเพิ่มประสิทธิภาพในการพัฒนาและแก้ไขปัญหาภาคเกษตรและสหกรณ์
ดร.ทองเปลว กองจันทร์ ปลัดกระทรวงเกษตรและสหกรณ์ ประชุมหารือแนวทางการพัฒนาทรัพยากรบุคคล กระทรวงเกษตรและสหกรณ์ ร่วมกับคณะผู้บริหารมหาวิทยาลัยเกษตรศาสตร์ โดยอธิการบดีมหาวิทยาลัยเกษตรศาสตร์ ได้มอบหมายให้ ผศ.ดร.นิคม แหลมสัก รองอธิการบดีฝ่ายนวัตกรรมและกิจการเพื่อสังคม มหาวิทยาลัยเกษตรศาสตร์ โดยมี นายระพีภัทร์จันทรศรีวงศ์ รองปลัดกระทรวงเกษตรและสหกรณ์ นายอภัย สุทธิสังข์หัวหน้าผู้ตรวจราชการกระทรวงเกษตรและสหกรณ์ นายสัญญา แสงพุ่มพงษ์ผู้ตรวจราชการกระทรวงเกษตรและสหกรณ์ และนายวิชัย ไตรสุรัตน์ ผู้ช่วยปลัดกระทรวงเกษตรและสหกรณ์ พร้อมทั้งคณะผู้บริหารมหาวิทยาลัย เข้าร่วม ณ สถาบันเกษตราธิการ โดยประเด็นหารือเป็นการพัฒนาบุคลากรในภาคการเกษตรให้สอดรับกับบริบททางสังคมที่เปลี่ยนไป ทั้งด้านเทคโนโลยี สิ่งแวดล้อมและสภาพการณ์ของโรคระบาด โดยมุ่งเน้นให้มีการวางแผนพัฒนาร่วมกัน เพื่อรองรับ BCG Economy Model ของรัฐบาลที่มุ่งผลสําเร็จในปี 2579
ทั้งนี้ กระทรวงเกษตรและสหกรณ์มีเป้าหมายในการขับเคลื่อนด้านการพัฒนาบุคคล โดยมุ่งเน้นการขับเคลื่อนยุทธศาสตร์ชาติ นโยบายรัฐบาล และนโยบายกระทรวงเกษตรฯ ให้บรรลุเป้าหมายการแก้ไขปัญหาเฉพาะหน้า เกษตรกรสามารถวางรากฐานการทํางานในยุคชีวิตวิถีใหม่ (New Normal)และสร้างเอกภาพในการขับเคลื่อนภารกิจของกระทรวงเกษตรฯ ซึ่งแนวทางการพัฒนาทรัพยากรบุคคล มีแนวทางในการดําเนินงานการขับเคลื่อน 3 ด้าน ได้แก่ 1) ภารกิจเร่งด่วนเพื่อขับเคลื่อนยุทธศาสตร์และนโยบายให้บรรลุเป้าหมาย ซึ่งจะเร่งพัฒนาหลักสูตรฝึกอบรมแบบOn lineที่มีประสิทธิภาพ และทั่วถึงสู่บุคลากรส่วนภูมิภาค พัฒนาบุคลากรให้มีทักษะการคิด การแก้ไขปัญหา การให้คําปรึกษาอย่างมีประสิทธิภาพ และส่งเสริมการจัดการความรู้โดยวิธีการถ่ายทอดความรู้ระหว่างบุคคลอย่างเป็นรูปธรรม 2) การขับเคลื่อนงานด้าน การพัฒนาทรัพยากรมนุษย์ (Human Resource Development : HRD)โดยจะขยายเครือข่ายความร่วมมือทางด้านวิชาการการเกษตรและสหกรณ์ทั้งในและต่างประเทศ พร้อมพัฒนาบุคลากรให้มีทักษะด้านภาษา ที่สามารถสื่อสารและทําความเข้าใจได้ และ 3) วางรากฐานการขับเคลื่อนงานด้านการพัฒนาบุคลากร สร้างและพัฒนาบุคลากรกระทรวงเกษตรฯ ให้เป็นSmart Officersได้อย่างทั่วถึง ทบทวนการจัดทําแผนปฏิบัติการ การพัฒนาทรัพยากรบุคคล กระทรวงเกษตรฯ ในปี พ.ศ. 2566 - 2570 จัดทําระบบบริหารทรัพยากร (Career Path, Succession Plan, IDP, KM)ที่มีประสิทธิภาพ โปร่งใส ทันสมัย และเป็นที่ยอมรับ ทั้งผลักดันการเชื่อมโยงการพัฒนาทรัพยากรบุคคล ให้สอดรับกับเป้าหมาย
รัฐบาลไทย-ข่าวทำเนียบรัฐบาล-ผู้ช่วยโฆษก ศบค. แจง หลายประเทศมีมาตรการจัดหา - ใช้วัคซีนโควิด-19 ต่างยี่ห้อในการฉีดเข็มที่ 1 และ 2 เพื่อไม่ให้เกิดอาการแพ้ เผยหลายหน่วยงานในไทย กำลังเก็บข้อมูลการใช้วัคซีนคนละยี่ห้อในทางการแพทย์
วันพุธที่ 16 มิถุนายน 2564
ผู้ช่วยโฆษก ศบค. แจง หลายประเทศมีมาตรการจัดหา - ใช้วัคซีนโควิด-19 ต่างยี่ห้อในการฉีดเข็มที่ 1 และ 2 เพื่อไม่ให้เกิดอาการแพ้ เผยหลายหน่วยงานในไทย กําลังเก็บข้อมูลการใช้วัคซีนคนละยี่ห้อในทางการแพทย์
ผู้ช่วยโฆษก ศบค. แจง หลายประเทศมีมาตรการจัดหา - ใช้วัคซีนโควิด-19 ต่างยี่ห้อในการฉีดเข็มที่ 1 และ 2 เพื่อไม่ให้เกิดอาการแพ้ เผยหลายหน่วยงานในไทย กําลังเก็บข้อมูลการใช้วัคซีนคนละยี่ห้อในทางการแพทย์
วันที่ (16 มิถุนายน 2564) เวลา 12.30 น.ณ โถงกลาง ตึกสันติไมตรี ทําเนียบรัฐบาล แพทย์หญิงอภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ตอบคําถามสื่อมวลชนกรณีการฉีดวัคซีนโควิด-19 เข็ม 1 และ 2 ต่างกัน เป็นไปได้หรือไม่ว่า กรณีดังกล่าวส่วนหนึ่งมาจากประชาชนที่ได้รับการฉีดวัคซีนยี่ห้อใดยี่ห้อหนึ่ง และเกิดอาการแพ้อย่างรุนแรงซึ่งพบได้ในต่างประเทศ เมื่อมีการพบการแพ้วัคซีนยี่ห้อแรก จึงเกิดเป็นข้อห้ามไม่สามารถฉีดซ้ําในเข็มสองได้ ทําให้หลายประเทศจึงมีมาตรการจัดหาวัคซีนคนละยี่ห้อ ซึ่งอาจจะเป็นการใช้วัคซีนที่มีวิธีการผลิตต่างกัน เพื่อไม่ให้เกิดการแพ้ ทั้งนี้ การเก็บข้อมูลการใช้วัคซีนคนละยี่ห้อในทางการแพทย์ก็ต้องมีการศึกษาวิจัยซึ่งในประเทศไทยมีหลายหน่วยงานที่กําลังศึกษาอยู่ นอกจากนี้ในประเทศเกาหลีและสหรัฐอเมริกา ได้มีการตั้งคําถามวิจัยและพยายามศึกษาในเบื้องต้น ได้มีการวัดภูมิคุ้มกันที่เกิดขึ้นจากคนที่ติดเชื้อโดยธรรมชาติ รวมทั้งการใช้วัคซีนยี่ห้อใดยี่ห้อหนึ่ง เข็ม 1 และ 2 เหมือนกัน และนํามาเทียบกับคนที่ฉีดเข็ม 1 และ 2 คนละยี่ห้อ
อย่างไรก็ตามการศึกษาวิจัยดังกล่าว ยังไม่มีผู้ใดสรุปได้ว่าจะมีประสิทธิภาพที่ดีกว่า ฉะนั้นการที่บริษัทผู้ผลิตได้ทําการวิจัยมานานกว่า และมีตัวอย่างการศึกษาที่มากกว่า โดยให้ฉีดวัคซีนทั้งสองเข็มยี่ห้อเดียวกัน เป็นแค่หลักการที่องค์การอนามัยโลกแนะนํา แต่ในเรื่องของการฉีดวัคซีนเข็ม 1 เข็ม 2 หรือ เข็ม 3 ถือเป็นข้อสังเกตที่น่าสนใจ โดยจะรับฟังและติดตามรายละเอียดความเห็นของผู้เชี่ยวชาญด้านสาธารณสุขต่อไป
.........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.เฮ้ง ขานรับ ข้อสั่งการนายก เร่งเยียวยากลุ่มนักร้อง นักดนตรี สถานบันเทิง
วันเสาร์ที่ 27 พฤศจิกายน 2564
รมว.เฮ้ง ขานรับ ข้อสั่งการนายก เร่งเยียวยากลุ่มนักร้อง นักดนตรี สถานบันเทิง
รมว.เฮ้ง ขานรับ ข้อสั่งการนายก เร่งเยียวยากลุ่มนักร้อง นักดนตรี สถานบันเทิง
เมื่อวันที่27พฤศจิกายน2564นายสุชาติชมกลิ่นรัฐมนตรีว่าการกระทรวงแรงงานเปิดเผยว่าตามที่ท่านนายกรัฐมนตรีและรมว.กลาโหมพล.อ.ประยุทธ์จันทร์โอชาได้มีความห่วงใยกลุ่มนักร้องนักดนตรีและอาชีพที่เกี่ยวข้องโดยเฉพาะกลุ่มคนทํางานบันเทิงกลางคืนจากผลกระทบโควิด-19จึงได้มีข้อสั่งการในการประชุมศบค.ชุดใหญ่ให้ผมในฐานะรัฐมนตรีว่าการกระทรวงแรงงานดูแลเยียวยาผู้ที่ได้รับผลกระทบทั้งผู้ประกอบการลูกจ้างนักดนตรีกลุ่มคนบันเทิงกลางคืนเนื่องจากมีความจําเป็นที่จะต้องเตรียมความพร้อมก่อนการเปิดให้บริการนั้นซึ่งปรากฏว่าเมื่อวานนี้(26พ.ย.64)กลุ่มคนบันเทิงกลางแจ้งนําโดยนายสุวิทย์กิตติธนานนท์ประธานกลุ่มคนบันเทิงงานกลางแจ้งซึ่งคนทํางานเหล่านี้ประกอบด้วยนักร้องนักดนตรีลิเกแตรวงลําตัดหมอลําดีเจแดนซ์เซอร์และอาชีพที่เกี่ยวพันซึ่งไม่ใช่กลุ่มคนบันเทิงกลางคืนได้มาเข้าพบผมและยื่นหนังสือเรียกร้องขอให้กระทรวงแรงงานหาแนวทางช่วยเหลือเยียวยาเพื่อบรรเทาความเดือดร้อนและขอให้ปลดล็อคให้แสดงดนตรีได้จากเดิมวันที่15มกราคม2565มาเป็น15ธันวาคม2564โดยกลุ่มนักแสดงจะปฏิบัติตามมาตรการของศบค.อย่างเคร่งครัด
นายสุชาติกล่าวต่อว่าจากการหารือรับฟังในรายละเอียดพบว่ากลุ่มดังกล่าวไม่ได้เป็นกลุ่มนักร้องนักดนตรีกลางคืนแต่เป็นกลุ่มนักร้องนักดนตรีกลางแจ้งซึ่งพวกเขาต้องการให้รัฐบาลเปิดให้สามารถทําการแสดงในงานต่างๆได้ในช่วงก่อนเทศกาลปีใหม่เพราะถือเป็นโอกาสในการทํามาหากินหลักปีละครั้งเนื่องจากที่ผ่านมาได้รับผลกระทบจากโควิด-19ไม่สามารถทําการแสดงได้จึงไม่มีรายได้มาเป็นเวลานานผมเห็นว่าเพื่อเป็นการบรรเทาความเดือดร้อนจึงได้สั่งการให้นําเข้ามาหารือในที่ประชุมศบค.โดยเร่งด่วนเพื่อขอให้กลุ่มคนบันเทิงเหล่านี้สามารถทําการแสดงกลางแจ้ง ส่วนประเด็นการช่วยเหลือเยียวยานั้นกระทรวงแรงงานจะประสานหารือร่วมกับสภาพัฒน์ฯเพื่อหาแนวทางที่เหมาะสมในการช่วยเหลือเยียวยาต่อไป
รมว.แรงงานยังกล่าวถึงการดูแลเยียวยาผู้ที่ได้รับผลกระทบทั้งผู้ประกอบการลูกจ้างนักดนตรีกลุ่มคนบันเทิงกลางคืนตามข้อสั่งการนายกรัฐมนตรีที่ให้กระทรวงแรงงานเข้าไปดูแลนั้นเบื้องต้นจะเชิญตัวแทนสมาคมชมรมเครือข่ายนักร้องนักแสดงนักดนตรีและผู้ประกอบการสถานบันเทิงคลับผับบาร์มาประชุมหารือเพื่อรับฟังปัญหาและข้อเสนอแนะในวันจันทร์ที่จะถึงนี้เพื่อหาแนวทางให้การช่วยเหลือเยียวยาโดยเร่งด่วน
“ท่านนายกรัฐมนตรีได้มีความห่วงใยและให้ความสําคัญกับการดูแลช่วยเหลือกลุ่มคนทํางานทุกสาขาอาชีพที่ได้รับผลกระทบจากโควิด-19โดยเฉพาะกลุ่มนักร้องนักดนตรีและอาชีพที่เกี่ยวข้องซึ่งกระทรวงแรงงานจะเร่งดูแลเยียวยาผู้ที่ได้รับผลกระทบทั้งผู้ประกอบการลูกจ้างกลุ่มเหล่านี้ให้ได้รับการช่วยเหลือทุกคนทุกกลุ่มอย่างเร่งด่วนตามนโยบายรัฐบาลโดยไม่ทิ้งใครไว้ข้างหลัง”นายสุชาติกล่าวในท้ายสุด
ด้านนายสุวิทย์กิตติธนานนท์ประธานกลุ่มคนบันเทิงงานกลางแจ้งกล่าวภายหลังจากการประชุมว่าขอบคุณท่านนายกรัฐมนตรีและรัฐมนตรีว่าการกระทรวงแรงงานที่มีเมตตาไม่ลืมกลุ่มคนบันเทิงงานกลางแจ้งอย่างพวกเรารู้สึกชื่นใจชื่นชมในความเมตตาปราณีของท่านที่เข้าใจความเดือดร้อนและเชื่อมต่อให้ศบค.ได้พิจารณาความช่วยเหลือเพราะเราไม่ใช่คนทํางานในสถานที่ปิดเหมือนในผับในบาร์แต่เราเป็นนักร้องลูกทุ่งลูกกรุงลิเกหมอลําลําตัดและแตรวงต่างๆที่แสดงกลางแจ้งในงานศพงานบวชนาคต่างๆถ้าปลดล็อคตรงนี้ได้เราจะลืมตาอ้าปากได้
+++++++++++++++++++
กองเผยแพร่และประชาสัมพันธ์
27พฤศจิกายน2564
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรี แนะลดป่วยหนักและการเสียชีวิตต้องฉีดวัคซีนเพื่อสร้างภูมิคุ้มกัน โดยเฉพาะกลุ่ม 608 และผู้มีโรคประจำตัว วันนี้พบผู้ติดเชื้อ 1,967 ราย และผู้เสียชีวิต 19 ราย
วันศุกร์ที่ 17 มิถุนายน 2565
โฆษกรัฐบาลเผย นายกรัฐมนตรี แนะลดป่วยหนักและการเสียชีวิตต้องฉีดวัคซีนเพื่อสร้างภูมิคุ้มกัน โดยเฉพาะกลุ่ม 608 และผู้มีโรคประจําตัว วันนี้พบผู้ติดเชื้อ 1,967 ราย และผู้เสียชีวิต 19 ราย
โฆษกรัฐบาลเผย นายกรัฐมนตรี แนะลดป่วยหนักและการเสียชีวิตต้องฉีดวัคซีนเพื่อสร้างภูมิคุ้มกัน โดยเฉพาะกลุ่ม 608 และผู้มีโรคประจําตัว วันนี้พบผู้ติดเชื้อ 1,967 ราย และผู้เสียชีวิต 19 ราย
วันนี้ (17 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แนะประชาชนให้เข้ารับการฉีดวัคซีนเข็มกระตุ้น รวมถึงผู้ที่ยังไม่ได้รับวัคซีน โดยเฉพาะกลุ่ม 608 และผู้ป่วยที่มีโรคประจําตัว เพื่อเป็นการสร้างภูมิคุ้มกันป้องกันการติดเชื้อ ลดอาการป่วยหนัก และการเสียชีวิต หลังประเทศไทยมีการผ่อนคลายมาตรการให้มีการเปิดประเทศ เปิดสถานบริการ ผับ บาร์ คาราโอเกะ ประชาชนกลับมาดําเนินชีวิตตามปกติ สถานที่ท่องเที่ยวมีผู้คนมากขึ้น หลายประเทศต่างชื่นชมเราที่สามารถแก้ไขและปรับตัวเข้ากับสถานการณ์ของโรคโควิด-19 ได้ดี ทั้งนี้ เราทุกคนยังต้องคอยเฝ้าระวัง สวมหน้ากากอนามัย ล้างมือ และฉีดวัคซีนตามที่สาธารณสุขกําหนด เพื่อเราจะได้ดําเนินชีวิตไปกับโควิด-19 ได้
โฆษกประจําสํานักนายกรัฐมนตรี กล่าวเพิ่มเติมว่า วันนี้ เวลา 9.30 น. นายกรัฐมนตรี เป็นประธานการประชุมคณะกรรมการบริหารสถานการณ์การแพร่ระบาดของโรคไวรัสโคโรนา 2019 (โควิด-19) ครั้งที่ 9/2565 เพื่อประชุมหารือ พิจารณาเกี่ยวกับการปรับมาตรการต่าง ๆ ให้สอดคล้องกับสถานการณ์โควิด-19 ในปัจจุบัน โดยต้องมองความปลอดภัยของประชาชนเป็นหลัก
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 1,967 ราย จําแนกเป็น ผู้ติดเชื้อในประเทศ 1,966 ราย และผู้ป่วยมาจากต่างประเทศ 1 ราย ผู้เสียชีวิตเพิ่มขึ้น 19 ราย ผู้ที่กําลังรักษาตัว 21,030 ราย และมียอดผู้ที่หายป่วยกลับบ้านแล้ว 2,123 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,271,445 ราย จํานวนผู้ที่หายป่วยสะสมจํานวน 2,274,934 ราย จํานวนผู้ป่วยปอดอักเสบรักษาตัวอยู่ในโรงพยาบาล 598 ราย ขณะที่ภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 16 มิ.ย. 65 รวม 138,441,640 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 56,826,807 โดส ผู้ได้รับวัคซีนเข็มที่ 2 สะสม 52,861,813 โดส ผู้ได้รับวัคซีนเข็มที่ 3 สะสม 25,093,138 โดส และผู้ได้รับวัคซีนเข็มที่ 4 สะสม 3,659,882 โดส
รัฐบาลไทย-ข่าวทำเนียบรัฐบาล-ในหลวงพระราชทาน อาหารและเจลแอลกอฮอล์ แก่บุคลากรทางการแพทย์ รพ.บุษราคัม
วันอังคารที่ 20 กรกฎาคม 2564
ในหลวงพระราชทาน อาหารและเจลแอลกอฮอล์ แก่บุคลากรทางการแพทย์ รพ.บุษราคัม
พระบาทสมเด็จพระเจ้าอยู่หัว ทรงห่วงใยและทรงให้ความสําคัญต่อการปฏิบัติหน้าที่ของบุคลากรทางการแพทย์ ทรงพระกรุณาโปรดเกล้าฯ ให้ผู้แทนพระองค์ อัญเชิญอาหารพระราชทานซึ่งทรงปรุงด้วยพระองค์เอง และเจลแอลกอฮอล์
พระบาทสมเด็จพระเจ้าอยู่หัว ทรงห่วงใยและทรงให้ความสําคัญต่อการปฏิบัติหน้าที่ของบุคลากรทางการแพทย์ ทรงพระกรุณาโปรดเกล้าฯ ให้ผู้แทนพระองค์ อัญเชิญอาหารพระราชทานซึ่งทรงปรุงด้วยพระองค์เอง และเจลแอลกอฮอล์ มอบให้แก่บุคลากรทางการแพทย์โรงพยาบาลบุษราคัม กระทรวงสาธารณสุข เพื่อเป็นขวัญและกําลังใจในการดูแลผู้ป่วยโควิด 19
วันนี้ (20 กรกฎาคม 2564) ที่โรงพยาบาลบุษราคัม อาคารชาเลนเจอร์ เมืองทองธานีจ.นนทบุรี พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้พลอากาศเอก สุบิน ชิวปรีชา กรมวังผู้ใหญ่ในพระองค์ 904 เป็นผู้อัญเชิญอาหารพระราชทานเน้นสมุนไพรเพื่อสุขภาพ ได้แก่ เมนูกูลาซหมูกระชายขาวซึ่งทรงปรุงด้วยพระองค์เอง เจลแอลกอฮอล์พระราชทาน เพื่อเป็นขวัญและกําลังใจแก่บุคลากรทางการแพทย์ ที่เสียสละกําลังกายและอุทิศตนในการปฏิบัติหน้าที่ดูแลรักษาผู้ป่วยในช่วงสถานการณ์การแพร่ระบาดของโรคติดต่อโควิด 19 ณ โรงพยาบาลสนามบุษราคัม โดยมีนายแพทย์ธงชัย กีรติหัตถยากร รองปลัดกระทรวงสาธารณสุขพร้อมด้วยผู้บริหารกระทรวงสาธารณสุข และบุคลากรโรงพยาบาลบุษราคัมเข้าร่วมพิธี
ในการนี้ ผู้แทนพระองค์ได้อัญเชิญกระแสพระราชดํารัสแก่ผู้เข้าร่วมพิธี ความว่า พระบาทสมเด็จพระเจ้าอยู่หัว ทรงติดตามสถานการณ์การแพร่ระบาดของโรคโควิด 19 อย่างใกล้ชิด ทรงห่วงใยประชาชน ผู้ติดเชื้อ ผู้ป่วย ทรงห่วงใยและให้ความสําคัญต่อการปฏิบัติหน้าที่ของบุคลากรทางการแพทย์ ที่เสียสละกําลังกาย และอุทิศตนในการปฏิบัติหน้าที่ดูแลรักษาผู้ป่วยในช่วงสถานการณ์การแพร่ระบาดของโรคติดต่อโควิด 19
จากนั้นนายแพทย์ธงชัย กีรติหัตถยากร รองปลัดกระทรวงสาธารณสุขได้ถวายความเคารพและเข้ารับของพระราชทาน พร้อมกล่าวสํานึกในพระมหากรุณาธิคุณว่า กระทรวงสาธารณสุขและบุคลากรทางการแพทย์ทุกคน รู้สึกซาบซึ้งและสํานึกในพระมหากรุณาธิคุณอย่างหาที่สุดมิได้ ที่ได้พระราชทานอาหารและสิ่งของพระราชทานมาโดยตลอด ทําให้เกิดขวัญกําลังใจในการปฏิบัติงานต่อสู้กับโรคโควิดและดูแลประชาชนต่อไป ขอให้พระองค์ทรงพระเจริญยิ่งยืนนาน
สําหรับโรงพยาบาลบุษราคัมได้เปิดรับผู้ป่วยตั้งแต่วันที่ 14 พฤษภาคม จนถึง 19 กรกฎาคม 2564 รวม 10,084 ราย รักษาหายกลับบ้านรวม 6,671 ราย ส่งรักษาต่อ 248 ราย อยู่ระหว่างการรักษา 3,074 ราย ทั้งนี้ โรงพยาบาลบุษราคัมได้ประเมินสถานการณ์โควิด 19 และปรับแผนการรับผู้ป่วยจาก กทม. และปริมณฑล ให้สอดคล้องกับจํานวนเตียง พร้อมเสริมบุคลากรทางการแพทย์และเจ้าหน้าที่หมุนเวียนสลับการทํางาน เพื่อให้ผู้ป่วยได้รับการรักษาอย่างเหมาะสมและมีคุณภาพ
********************************** 20 กรกฎาคม 2564
*********************************